**PRÍPAD: ATOPICKÝ EKZÉM A CHRONICKÉ OCHORENIA – 6 ročné dievča**

6 ročné dievčatko chodilo na konzultácie len so svojim otcom. Má dlhé tmavé vlasy po pás, veľmi pekne vyzerá a vždy je štýlovo oblečená. Pôsobí veľmi milo a sebavedome.

Atopický ekzém sa jej objavil už po narodení. Celkovo má suchú pokožku a suché ložiská na rôznych častiach tela, ktoré intenzívne svrbeli. Koža sa zhoršila vždy po kúpaní, sprchovaní. Objavovali sa mokvavé pľuzgieriky na tele a hlavne na rukách, svrbeli, stále sa škriabala. Pravidelne kožu natierali lokálnymi kortikoidmi.

Do štyroch rokov nebývala vôbec chorá. Nebola dojčená.

Posledný rok pred homeopatickou liečbou bola stále chorá. V škôlke vydržala 2 dni. Často užívala ATB. V minulosti prekonala mononukleózu ( zistené len z krvi ). V poslednej dobe mala zväčšené uzliny na krku. Často mala kašeľ a nádchu s výtokom z nosa. Choroby začínali horúčkou, niekedy mala aj týždeň 38,5 °C. Nezaberali antipyretiká, ani ATB. Pár krát bola teplota nad 39 °C. vtedy bývala malátna, unavená, viac spala. Bola jej skôr zima a bývala smädná. Kašeľ bol hlavne v noci veľmi dusivý ( dávali ju na studený vzduch ), záchvatovitý, neskôr vlhkejší a s vykašliavaním. Niekedy kašľala celú noc. Aj po vyliečení stále odŕhala. Hlieny mávala väčšinou zelené. V lete nebývala chorá.

Často mávala kŕčovité bolesti brucha, aj viac krát počas dňa.

Počas konzultácií sa často zapájala do rozhovoru.

Je to veľmi živé dieťa. Je spoločenská. Vždy dosiahne, čo chce. Posledný rok mali novú pani učiteľku v škôlke, bola prísna. Mávala strach, že bude kričať. Inak chodila do škôlky rada. Bývala nahnevaná na spolužiakov keď jej rozprávali hlúposti. Hovorí: „Mám problémy s chlapcami. Vtedy to vypľujem zo seba a poviem im zo zlosti, prečo to robíte chlapci?“ Je rada, keď sa všetko točí okolo nej. Rada sa pekne oblieka. Vôbec sa nehanbí v cudzom prostredí. Ale povedala „cítim sa vtedy sama a chcem sa mojkať“.

Rodičia prevádzkujú reštauráciu. Často tam trávi čas. Postaví sa za bar a rozkazuje čašníčkam čo a ako majú urobiť. Ale je milá a majú ju radi. Hovorí: „už nie som taká rozkazovačná“. Sebavedome komunikuje s hosťami, hrá sa s cudzími deťmi. Inak býva žiarlivá. Príde k rodičom keď sa objímajú.

Veľa problémov rieši plačom. Hlavne keď si nevie presadiť svoje alebo keď musí ísť spať a ona nechce.

Rada kreslí, hrá sa na rodinu a ona je bábätko. Rada fotí, natáča videá. Má rada telefón a hry na ňom.

Je športovo nadaná. Tancuje, lyžuje, je všestranná ( otec je futbalista ). Je súťaživá, rada vyhráva. Chodí na tanečnú, nemá trému pri vystúpení.

Má rada zvieratá, chodí do ZOO, obdivuje opice, levy, rysa. Bojí sa psov. Nemá strach z hadov. Obdivuje pávy ( chlapca, má pekný chvost, žena sa jej nepáči, je hnedá ), sovičky, zebry, srnky.

Má strach z tmy.

Jedlo: cestoviny, špagety, šišky, sladké jedlá, cereálie,

Nechce ovocie a zeleninu.

Ďalšie problémy, ktoré sa objavili počas homeopatickej liečby: molusky po celom tele so svrbením.

Po pol roku homeopatickej liečby mi otec povedal zaujímavú príhodu. Stratila sa v obchodnom centre. Nemala žiadny stres. Sama vyhľadala pomoc, nejakú pani, ktorá ju odviedla do detského kútika. Tam si pokojne kreslila a čakala na rodičov. Oni ju vystrašený našli a dievčatko ich s úsmevom privítalo.

PREDPIS: